**אוקראינה** השתתפה לראשונה ב**משחקים האולימפיים** באולימפיאדת לילהאמר (1994), ובמשחקי הקיץ השתתפה לראשונה באולימפיאדת אטלנטה (1996). עד אז, התחרו הספורטאים האוקראינים במסגרת המשלחת הסובייטית, ובמשחקים שנערכו ב-1992 השתתפו, לצד ספורטאים מ-11 מדינות נוספות שהרכיבו בעבר את ברית המועצות, במשלחת מאוחדת (Unified Team).

ב-7 אולימפיאדות הקיץ בהן השתתפה אוקראינה, צברו הספורטאים האוקראינים 139 מדליות, מהן 35 מדליות זהב. המדליות הושגו ב-20 ענפים שונים, הבולט שבהם התעמלות מכשירים, בו נצברו 16 מדליות, מהן 6 מדליות זהב. באולימפיאדות החורף צברו הספורטאים האוקראינים 8 מדליות, בהן שלוש מדליות זהב.

אוקראינה לא אירחה מעולם את המשחקים האולימפיים. לבוב הייתה בין חמש המועמדות הסופיות לארח את אולימפיאדת החורף של 2022, אך היא הסירה את מועמדותה בעקבות מלחמת האזרחים והמשבר עם רוסיה.

היסטוריה
--------

### אולימפיאדת אטלנטה (1996)

סרגיי בובקה
הופעת הבכורה של אוקראינה כמדינה עצמאית הייתה באולימפיאדת אטלנטה. נושא הדגל בטקס הפתיחה היה סרגיי בובקה, גדול הקופצים במוט בכל הזמנים. מהמשחקים עצמם נאלץ בובקה לפרוש, לאחר שסבל מפציעה, ואת ההישגים סיפקו ספורטאים אחרים. המשלחת האוקראינית כללה 231 ספורטאים שזכו ב-23 מדליות, מהן 9 מדליות זהב, ובסיום המשחקים דורגה במקום התשיעי בטבלת המדליות.

להישגים הגבוהים ביותר הגיעו המתעמלים, שזכו ב-7 מדליות, מהן 4 מדליות זהב. ליליה פודקופייבה זכתה בשתי מדליות זהב (בקרב-רב ובתרגיל הקרקע) ובמדליית כסף אחת (בתרגיל הקורה, וכן סיימה במקום החמישי בתרגיל המקבילים המדורגים). בקרב-רב לנבחרות, דורגו המתעמלות האוקראיניות במקום החמישי. בקרב הגברים, זכה רוסטם שריפוב במדליית זהב בתרגיל המקבילים ובמדליית ארד עם נבחרת המתעמלים בקרב-רב לנבחרות, וכן דורג במקום השמיני בקרב-רב. גרגורי מיסוטין סיים במקום החמישי בתרגיל הקרקע ואיגור קורובצ'ינסקי סיים חמישי בתרגיל הקפיצות. בהתעמלות אומנותית, זכתה קטרינה סרבריאנסקה במדליית זהב ואולנה ויטריצ'נקו במדליית ארד.

האתלטים האוקראינים זכו בארבע מדליות. אינסה קראבץ קבעה שיא אולימפי חדש בקפיצה משולשת (15.33 מטר), ושלושה אתלטים נוספים זכו במדליות ארד: אינגה בבקובה בקפיצה לגובה, אולכסנדר בגאץ' בהדיפת כדור ברזל ואולכסנדר קריקון ביידוי פטיש. אתלטים אוקראינים בולטים נוספים כללו את אנדריי סקוורוק (מקום רביעי ביידוי פטיש), ויטה פבליש (מקום רביעי בהדיפת כדור ברזל), נבחרת השליחים ל-100X4 מטרים (מקום רביעי), אולנה שחובצובה (מקום חמישי בקפיצה לרוחק), רומן וירסטיוק (מקום שישי בהדיפת כדור ברזל) וויטלי סידורוב (מקום שביעי בזריקת דיסקוס).

המתאבק ויאצ'סלב אוליניק זכה במדליית זהב, ושלושה מתאבקים נוספים זכו במדליות ארד: זאזה זזירוב, אלברוס טדייב ואנדריי קלשניקוב. המתאגרף ולדימיר קליצ'קו זכה במדליית זהב ואולג קיריוחין זכה במדליית ארד. שייטי ה-470 יבגן ברסלבץ ואיגור מטביינקו זכו אף הם במדליית זהב, ושייטות ה-470 רוסלנה טאראן ואולנה פחולצ'יק זכו במדליית ארד. בהרמת משקולות, זכה טימור טיימזוב במדליית זהב, ודניס גוטפריד זכה במדליית ארד. רביעיית החותרת האוקראינית זכתה במדליית כסף, והקשתית אולנה סדובניצ'ה זכתה במדליית ארד.

נבחרת הנשים בכדורסל סיימה במקום הרביעי לאחר הפסד לנבחרת ברזיל בחצי הגמר ולאוסטרליה במשחק על מדליית הארד.

### אולימפיאדת סידני (2000)

הקלע מיקולה מילצ'ב (במרכז) על דוכן המדליות באולימפיאדת סידני
לאולימפיאדת סידני (2000) שלחה אוקראינה 230 ספורטאים. גם במשחקים אלה זכו האוקראינים ב-23 מדליות, אך רק 3 מהן היו מדליות זהב.

הספורטאית האוקראינית המעוטרת ביותר בסידני הייתה השחיינית יאנה קלוצ'קובה, שזכתה בשתי מדליות זהב, במשחים ל-200 ול-400 מטרים בסגנון מעורב. במשחה הראשון קבעה קלוצ'קובה שיא אולימפי (2:10.68 דקות) ובשני שיא עולם (4:33.59 דקות). בנוסף, זכתה במדליית כסף במשחה ל-800 מטרים חופשי. שחיין נוסף, דניס סלינטייב, זכה במדליית כסף ב-200 מטר פרפר.

במדליית הזהב השלישית זכה הקלע מיקולה מילצ'ב. חמישה מתאגרפים אוקראינים זכו במדליות: סרגיי דוצנקו ואנדראס קוטלניק במדליות כסף וסרגיי דנילצ'נקו, וודימיר סידורנקו ואנדריי פדצ'וק זכו במדליות ארד. נבחרת הגברים בהתעמלות זכתה במדליית כסף, ואחד מחבריה, אולכסנדר ברש, זכה במדליית ארד בקרב-רב. ברש גם סיים במקום החמישי במתח ובמקום השביעי בסוס הסמוכות. בהתעמלות אומנותית, זכתה אוקסנה צוחילבה במדליית כסף. שני מתאבקים זכו במדליות כסף, יבגן בוסלוביץ' ודוד סלדדזה. נבחרת רוכבי האופניים האוקראינית זכתה במדליית כסף במרוץ מרדף, ואירנה ינוביץ' זכתה במדליית ארד במרוץ נגד השעון. נבחרת הנשים בקשתות זכתה במדליית כסף, ובמדליות ארד זכו הג'ודוקא רוסלן משורנקו, הקופצות למים אולנה ז'ופינה וגאנה סורוקינה בקפיצה סינכרונית מ-3 מטרים, ושייטות ה-470 רוסלנה טאראן ואולנה פחולצ'יק, בפעם השנייה ברציפות.

שני אתלטים אוקראינים זכו במדליות ארד, קופצת המשולשת אולנה חובורובה והקופץ לרוחק רומן שצ'ורנקו. בובקה שוב אכזב, לאחר שהגיע להישגים נמוכים וכלל לא העפיל לשלב הגמר. אתלטים אחרים שהעפילו לשלב הגמר כללו את אולכסי לוקשביץ' (מקום רביעי בקפיצה לרוחק), ז'אנה פינטוסביץ'-בלוק (מקום חמישי בריצת 100 מטר ומקום שמיני בריצת 200 מטר), אינגה בבקובה (מקום חמישי בקפיצה לגובה), יורי בילונוג (מקום חמישי בהדיפת כדור ברזל), טטיאנה טרשצ'וק-אנטיפובה (מקום חמישי בריצת 400 מטר משוכות), סרגיי לביד (מקום שביעי בריצת 5000 מטר), ויטה פלמאר (מקום שביעי בקפיצה לגובה) וגנאדי גורבנקו (מקום שמיני בריצת 400 מטר משוכות).

### אולימפיאדת אתונה (2004)

השחיינית יאנה קלוצ'קובה שזכתה במדליות זהב במשחים ל-200 ול-400 מטר מעורב אישי באולימפיאדות סידני ואתונה
239 ספורטאים אוקראינים נטלו חלק באולימפיאדת אתונה (2004), וגם הם זכו ב-22 מדליות, מהן 8 מדליות זהב, ב-13 ענפים שונים.

קלוצ'קובה שמרה על תואריה בשני המשחים בסגנון מעורב. אנדריי סרדינוב זכה במדליית ארד ב-100 מטר פרפר, וסיים במקום השישי עם נבחרת השליחים ל-100X4 מטר מעורב. שחיינים אוקראינים נוספים שבלטו באתונה: סבטלנה בונדרנקו (מקום שביעי ב-100 מטר חזה, אולכסנדר וולינץ (מקום שביעי ב-50 מטר חופשי) ואולג ליסוגור (מקום שמיני ב-100 מטר חזה).

המתעמל ואלרי גונצ'רוב זכה במדליית זהב בתרגיל המקבילים, וסיים במקום השמיני במתח. נבחרת הנשים בהתעמלות סיימה במקום הרביעי ונבחרת הגברים במקום השישי. בטרמפולינה זכה יורי גיניקין במדליית הזהב, ואולנה מובצ'אן סיימה במקום החמישי. בהתעמלות אומנותית זכתה אנה בסונובה במדליית ארד ונטליה גודונקו דורגה במקום החמישי.

שני מתאבקים אוקראינים זכו במדליות זהב - אלברוס טדייב ואירינה מרלני. מרימת המשקולות נטליה סקקון זכתה במדליית זהב ואיגור רזורונוב זכה במדליית כסף. במדליית הזהב השמינית זכתה הקלעית אולנה קוסטביץ', בירי באקדח אוויר מ-10 מטר. צוות שייטות היינגלינג ושייטי ה-49er גאורגי לאונצ'וק ורודיון לוקה זכו במדליות כסף. מספר ספורטאים נוספים זכו במדליות ארד: הסייף ולדיסלב טרטיאק, נבחרת הגברים בקשתות, רביעיית החותרים ורביעיית חותרות הקיאק.

באתלטיקה, היה הספורטאי הבולט יורי בילונוג, שזכה במדליית זהב בהדיפת כדור ברזל. ואולם, בשנת 2012 החליט הוועד האולימפי הבינלאומי לבדוק מחדש בדיקות סמים שנערכו במהלך אולימפיאדת אתונה, ובבדיקה החדשה נמצא כי בילונוג נטל חומרים אסורים. משכך, שמונה שנים לאחר המשחקים, ניטלה ממנו המדליה. שלוש אתלטיות אוקראיניות אחרות זכו במדליות: אולנה קרסובסקה זכתה במדליית כסף בריצת 100 מטר משוכות, ויטה סטיופינה זכתה במדליית ארד בקפיצה לגובה וטטיאנה טרשצ'וק-אנטיפובה זכתה במדליית ארד בריצת 400 מטר משוכות. אתלטים אוקראינים נוספים שבלטו באתונה כללו את אולנה אנטונובה (מקום חמישי בזריקת דיסקוס), איוואן גשקו (מקום חמישי בריצת 1500 מטר), אירנה מיכלצ'נקו (מקום חמישי בקפיצה לגובה), אנדריי סוקולובסקי (מקום חמישי בקפיצה לגובה), אנז'לה בלחונובה (מקום שישי בקפיצה במוט), נטליה דוברינסקה (מקום שמיני בקרב שבע), טטיאנה ליאחוביץ' (מקום שמיני בהטלת כידון) ואירנה סקצ'ובה (מקום שמיני ביידוי פטיש).

נבחרת הנשים בכדוריד הייתה לנבחרת האוקראינית הראשונה (והיחידה עד כה) שזוכה במדליה בענפי הכדור הקבוצתיים, לאחר שהפסידה לנבחרת דנמרק בחצי הגמר, וגברה על נבחרת צרפת במשחק על המקום השלישי.

### אולימפיאדת בייג'ינג (2008)

האתלטית נטליה דוברינסקה, זוכת מדליית הזהב בקרב שבע בבייג'ינג
הקיאקיסטית אינה אוסיפנקו-רדומסקה, שזכתה במדליית זהב בבייג'ינג, וב-3 מדליות נוספות באתונה ובלונדון
באולימפיאדת בייג'ינג (2008) השתתפו 243 ספורטאים אוקראינים, שזכו ב-22 מדליות, מהן 7 מדליות זהב, שהקנו לאוקראינה את המקום ה-11 בטבלת המדליות. המדליות הושגו ב-12 ענפים שונים, הבולטים שבהם קליעה (3 מדליות, מהן 2 מדליות זהב) ואתלטיקה (4 מדליות, בהן מדליית זהב אחת).

הקלע ארתור אייווזיאן זכה במדליית זהב בירי מ-50 מטר בשכיבה, אולכסנדר פטריב זכה במדליית זהב בירי מ-25 מטר באקדח אש מהירה ויורי סוחורוקוב זכה במדליית כסף בירי מ-50 מטר משלושה מצבים. קלע נוסף, אולג אומלצ'וק, סיים במקום הרביעי בירי באקדח מ-50 מטר.

נטליה דוברינסקה וליולדמילה בלונסקה זכו בשני המקומות הראשונים בקרב שבע, ואולם בלונסקה נפסלה מאוחר יותר, לאחר שהתברר כי נטלה חומרים אסורים. גם בריצת 1500 מטר עמדו שתי אוקראיניות על הפודיום - אירינה לישצ'ינסקה זכתה במדליית כסף ונטליה טוביאס זכתה במדליית ארד. במדליית ארד נוספת זכתה זורקת הדיסקוס אולנה אנטונובה. הקופץ במוט דניס יורצ'נקו זכה במדליית ארד אך היא נשללה ממנו ב-2016 לאחר הרשעה באימרוץ. אתלטים בולטים נוספים כללו את אנסטסיה רבצ'ניוק (מקום רביעי בריצת 400 מטר משוכות), יורי בילונוג (מקום חמישי בהדיפת כדור ברזל), ויטה פלמאר (מקום חמישי בקפיצה לגובה, הישג שנשלל ממנה ב-2016 לאחר הרשעה באימרוץ), אולכסי קסיאנוב (מקום שביעי בקרב עשר), יוליה קרווסון (מקום שביעי בריצת 800 מטר) וויקטור קוזנייצוב (מקום שמיני בקפיצה משולשת).

הקיאקיסטית אינה אוסיפנקו-רדומסקה זכתה במדליית זהב במקצה ל-500 מטר, וחותר הקאנו יורי צ'באן זכה במדליית ארד במקצה ל-500 מטר. המתאגרף ואסיל לומצ'נקו זכה במדליית זהב, ועמיתו לנבחרת ויאצ'יסלב גלזקוב זכה במדליית ארד. הקשת ויקטור רובאן זכה במדליית זהב, וסיים במקום הרביעי עם הנבחרת האוקראינית. במדליית הזהב השביעית זכתה נבחרת הסייפות בחרב.

המתאבקים האוקראינים זכו בארבע מדליות: אנדריי סטדניק זכה במדליות כסף וטאראס דנקו, ארמן ורדריאן ואירנה מרלני זכו במדליות ארד. ואסיל פדורישין זכה במדליית כסף אך זו נשללה ממנו ב-2017 לאחר הרשעה באימרוץ. מרימת המשקולות אולגה קורובקה זכתה במדליית כסף ונטליה דוידובה זכתה במדליית ארד אך מדליות אלו נשללו מהן ב-2016 לאחר הרשעה באימרוץ. ויקטוריה טרשצ'וק זכתה במדליית ארד בקרב חמש מודרני, והייתה לאוקראינית הראשונה שזוכה במדליה בענף זה, מדליה זו נשללה ממנה ב-2017 לאחר הרשעה באימרוץ. במדליות ארד נוספות זכו רוכבת האופניים לסיה קליטובסקה (במרוץ מרדף), הקופצים למים אולכסי פריחוקוב ואיליה קוואשה (בקפיצה סינכרונית מ-3 מטר) והג'ודוקא רומן הונטיוק.

שני מתעמלים אוקראינים זכו במדליות ארד: אולכסנדר וורוביוב בתרגיל הטבעות והמתעמלת האומנותית אנה בסונובה. מתעמלת אומנותית נוספת, נטליה גודונקו, סיימה במקום השביעי ונבחרת אוקראינה בהתעמלות אומנותית סיימה במקום השמיני. מתעמלת הטרמפולינה אולנה מובצ'אן סיימה במקום הרביעי, ויורי ניקיטין איבד את תוארו וסיים במקום החמישי.

האחיות אליונה וקטרינה בונדרנקו סיימו במקום הרביעי בטורניר הזוגות בטניס, לאחר שהפסידו בחצי הגמר לאחיות ונוס וסרינה ויליאמס, ובמשחק על מדליית הארד לצמד הסיני ג'נג ג'יה ויאן זי.

### אולימפיאדת לונדון (2012)

חותר הקאנו ויקטור צ'באן, שזכה במדליות זהב בלונדון ובריו ובמדליית ארד בבייג'ינג
באולימפיאדת לונדון (2012) זכו האוקראינים ב-20 מדליות, מהן 6 מדליות זהב. המדליות הושגו בתשעה ענפים שונים, הפורה שבהם האיגרוף, עם חמש מדליות: ואסיל לומצ'נקו זכה במדליית זהב שנייה ברציפות, אלכסנדר אוסיק זכה אף הוא במדליית זהב, דניס ברינצ'יק זכה במדליית כסף, וטאראס שלסטיוק ואלכסנדר גווזדיק זכו במדליות ארד. חותר הקאנו יורי צ'באן זכה במדליית זהב במקצה ל-200 מטר וחותרת הקיאק אינה אוסיפנקו זכתה בשתי מדליות כסף, במקצים ל-200 ול-500 מטר. הסייפת יאנה שמיאקינה זכתה במדליית זהב, ואולגה חרלאן זכתה במדליית ארד. בהרמת משקולות זכה אלכסיי טורוחטי במדליית זהב ויוליה קאלינה זכתה במדליית ארד. מרימת משקולות נוספת, יוליה פרטובה, סיימה במקום החמישי, ואיגור שימצ'נקו סיים במקום השישי. במדליית הזהב השישית זכתה רביעיית החותרות.

באתלטיקה זכו האוקראינים בשתי מדליות. נבחרת השליחות ל-100X4 מטר קבעה שיא לאומי חדש (42.04 שניות) וזכתה במדליית ארד, ובמדליית ארד נוספת זכתה אולגה סלדוחה, בקפיצה משולשת. במקום הרביעי בתחרות זו סיימה אוקראינית נוספת, חנה קנייזבה-מיננקו. אתלטים אוקראינים נוספים שבלטו בלונדון כללו את רביעיית השליחות ל-400X4 מטרים (מקום רביעי), ליודמילה יוסיפנקו (מקום רביעי בקרב שבע), טטיאנה גמארה-שמירקו (מקום חמישי במרתון), אלכסיי קסיאנוב (מקום שביעי בקרב עשר) ובוגדן בונדרנקו ואנדריי פרוטסנקו (מקומות שביעי ותשיעי בקפיצה לגובה). אלכסנדר פיאטניציה שזכה במדליית כסף בהטלת כידון נפסל ב-2016 בשל הרשעה באימרוץ.

המתאבק ואלרי אנדריאיצב זכה במדליית כסף ושתי מתאבקות נוספות, אירינה מרלני וטטיאנה לזרבה, סיימו במקום החמישי. הקלעית אלנה קוסטייביץ', האלופה האולימפית מאתונה בירי באקדח אוויר מ-10 מטר, זכתה הפעם בשתי מדליות ארד, הן במקצה זה והן בירי מ-25 מטר. אולג אומלצ'וק סיים במקום החמישי בירי מ-10 מטר. במדליה הרביעית זכה המתעמל איגור רדיבילוב, שסיים שלישי בתרגיל הקפיצות. מיקולה קוקסנקוב סיים במקום הרביעי בקרב-רב וויטאלי נאקונצ'ני סיים במקום השישי בתרגיל על סוס הסמוכות. נבחרת המתעמלים האוקראינים הוכרזה כזוכה במדליית הארד, אך ערעור שהגישה הנבחרת היפנית על ציון שקיבל מתעמל יפני העלה את יפן למקום השני, והוריד את אוקראינה למקום הרביעי.

במספר ענפים נוספים רשמו האוקראינים הישגים נאים אף שלא זכו במדליות: השייטת אולגה מסילבץ (מקום רביעי בדגם ניל פרייד RS:X, הקופצים למים איליה קוואשה ואלכסיי פריגורוב (מקום רביעי בקפיצה סינכרונית מ-3 מטרים; קוואשה סיים גם במקום השמיני במקצה היחידים), רוכבות האופניים ליובוב שוליקה ואלנה טסוס (מקום רביעי במרוץ אופני מסלול), נבחרת ההתעמלות האומנותית (מקום חמישי), הג'ודוקא אירנה קינדזרסקה (מקום חמישי), הקופצות למים אלנה פדורובה וחנה פיסמנסקה (מקום שישי בקפיצה סינכרונית מ-3 מטרים), אלינה מקסימנקו (מקום שישי בהתעמלות אומנותית), צמד השחייניות הצורניות (מקום שישי) והשחיינית אולגה ברסנייבה (מקום שביעי בשחייה במים פתוחים ל-10 ק"מ). הקשת ויקטור רובאן ונבחרת הקשתים הודחו ברבע הגמר.

### אולימפיאדת ריו דה ז'ניירו (2016)

המתעמל אולג ורניאייב שזכה במדליית זהב ובמדליית ארד בריו
באולימפיאדת ריו דה ז'ניירו (2016) חלה ירידה ניכרת בהישגי המשלחת האוקראינית, שהסתפקה ב-11 מדליות, מהן שתי מדליות זהב.

המתעמל אולג ורניאייב היה הספורטאי הבולט במשלחת. הוא זכה במדליית הזהב בתרגיל המקבילים ובמדליית הכסף בקרב-רב, וכן סיים במקום החמישי בקפיצות ובמקום השמיני בסוס הסמוכות ובמתח. עמיתו, איגור רדיבילוב, סיים במקום החמישי בטבעות ובמקום השמיני בקפיצות. שניהם סיימו גם במקום השמיני עם הנבחרת האוקראינית. בהתעמלות אמנותית זכתה גנה ריזטדינובה במדליית ארד, והנבחרת האוקראינית סיימה במקום השביעי.

במדליית הזהב השנייה זכה חותר הקאנו יורי צ'באן, ששמר על תוארו במקצה ל-200 מטר. דמיטרו יאנצ'וק וטרס מישצ'וק זכו במדליית הארד במקצה הזוגות ל-1000 מטר, ופבלו אלטוחוב סיים במקום הרביעי במקצה היחידים למרחק זה. הקיאקיסטיות אינה הירשצ'ון ואנסטסיה טודורובה סיימו אף הן במקום הרביעי, הן במקצה הזוגות ל-500 מטר, והן במקצה הרביעיות למרחק זה. בסיף, זכתה נבחרת הנשים בחרב במדליית כסף, ואולגה חרלן זכתה גם במדליית ארד בתחרות היחידות. בכך, הגיעה למאזן של ארבע מדליות אולימפיות. נבחרת הגברים בדקר סיימה במקום הרביעי ונבחרת הנשים בדקר סיימה במקום השמיני. פבלו טימושצ'נקו זכה במדליית כסף בקרב חמש מודרני, והישג דומה רשם המתאבק ז'אן בלניוק. במדליית כסף נוספת זכה הקלע סרגיי קוליש, בירי ברובה אוויר. אולג צרקוב סיים במקום השמיני בתחרות זו, וקלע נוסף, מיקולה מילצ'ב, סיים במקום הרביעי בסקיט.

האתלט האוקראיני היחיד שזכה במדליה אולימפית בריו היה הקופץ לגובה בודן בונדרנקו שזכה במדליית ארד. אנדריי פרוצנקו סיים אחריו, במקום הרביעי. אתלטים אוקראינים נוספים שבלטו בריו כללו את דמיטרו קוסינסקי (מקום חמישי בהטלת כידון), נבחרת השליחות ב-400X4 מטר (מקום חמישי), נבחרת השליחות ב-100X4 מטר (מקום שישי) ואולגה זמליאק (מקום שביעי בריצת 400 מטר).

ביתר הענפים בלטו ספורטאים אלו: השחייניות הצורניות לוליטה אננסובה ואנה וולושינה (מקום רביעי בדואט ומקום רביעי עם נבחרת השחייה הצורנית), רביעיית החותרות (מקום רביעי), הג'ודוקא ארטם בלושנקו (מקום חמישי),
השחיין אנדריי הובורוב (מקום חמישי ב-50 מטר חופשי), מרימי המשקולות אירינה דחה ואלכסנדר פייליישנקו (מקום חמישי), רוכבת האופניים ליובוב שוליקה (מקום חמישי בקיירין), מרים המשקולות דמיטרו צ'ומאק (מקום שישי), הקופץ למים איליה קוואשה (מקום שישי בקפיצה מ-3 מטר), הקופצים למים מקסים דולגוב ואלכסנדר גורשקובוזוב (מקום שישי בקפיצה סינכרונית מ-10 מטר), רביעיית החותרים (מקום שישי), מרימת המשקולות יוליה פרטובה (מקום שמיני), הטניסאית אלינה סביטולינה (הודחה ברבע הגמר) והמתאגרפת טטיאנה קוב (הודחה ברבע הגמר).

אולימפיאדות החורף
-----------------

צמד המחליקים ילנה גרושינה ורוסלן גונצ'רוב, שזכו במדליית ארד באולימפיאדת טורינו (2006)
באולימפיאדות החורף הגיעה אוקראינה להישגים פחותים מאשר במשחקי הקיץ: 7 מדליות, מהן שתי מדליות זהב, בשני ענפים בלבד: ביאתלון והחלקה אומנותית.

אולימפיאדת לילהאמר (1994) הייתה הראשונה בה השתתפה אוקראינה כמדינה עצמאית והיא שלחה משלחת בת 37 ספורטאים. המחליקה האומנותית אוקסנה באיול זכתה בה במדליית זהב והביאתלטית ולנטינה צרבה-נסינה זכתה במדליית ארד במקצה ל-7.5 ק"מ.

באולימפיאדת נאגנו (1998) גדלה המשלחת ל-56 ספורטאים, אך רק אחת מהם זכתה במדליה - הביאתלטית אולנה פטרובה, שזכתה במדליית כסף במקצה ל-15 ק"מ. פטרובה גם סיימה במקום החמישי עם הנבחרת האוקראינית במקצה השליחות ל-7.5X4 ק"מ.

באולימפיאדת סולט לייק סיטי (2002) גדל מספר המשתתפים עוד יותר, ל-68, אך אף אחד מהם לא זכה במדליה. את ההישגים הגבוהים ביותר רשמו המחליקה המהירה ולנטינה שבצ'נקו, שסיימה במקום החמישי במקצה ל-30 ק"מ, וסטניסלב קרבצ'וק, שרשם הישג דומה בסקי חופשי.

באולימפיאדת טורינו (2006) השתתפו 52 ספורטאים אוקראינים, והישגיהם הסתכמו בשתי מדליות כשהביאתלטית ליליה יפרמובה זכתה במדליית ארד במקצה הספרינט ל-7.5 ק"מ, וכך גם צמד המחליקים האומנותיים רוסלן גונצ'רוב וילנה גרושינה. גונצ'רוב היה לגבר הראשון שזוכה במדליה אולימפית עבור אוקראינה במשחקי החורף.

גם באולימפיאדת ונקובר (2010) השתתפו 52 ספורטאים אוקראינים, אך איש מהם לא זכה במדליה. ההישג הגבוה ביותר נזקף לזכותו של הביאתלט אנדריי דריזמליה, שסיים במקום החמישי במרוץ הספרינט ל-10 ק"מ. נבחרת השליחות האוקראינית דורגה במקום השישי.

לאולימפיאדת סוצ'י (2014) שלחה אוקראינה את אחת המשלחות הקטנות ביותר מזה 20 שנה, והיא כללה 45 ספורטאים. נבחרת הנשים בביאתלון זכתה במדליית זהב, הראשונה בה זכתה אוקראינה מזה 20 שנה. ויטה סרמנקו, שהייתה חברה בנבחרת, זכתה גם במדליית ארד במקצה הספרינט.

לאולימפיאדת פיונגצ'אנג (2018) שלחה אוקראינה את המשלחת הקטנה ביותר בתולדותיה והיא כללה 33 ספורטאים, עם זאת זכתה במדליית זהב בתחרות הסגנון החופשי בקפיצת סקי, בזכות אלכסנדר אברמנקו שסיים במקום הראשון.

מדליות
------

|  |  |
| --- | --- |
|  |  ראו גם – **מדליות במשחקים האולימפיים** |

### לפי אולימפיאדה

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **באולימפיאדות הקיץ:**

| אולימפיאדה | זהב | כסף | ארד | סך הכל |
| --- | --- | --- | --- | --- |
| אולימפיאדת אטלנטה (1996) | 9 | 2 | 12 | 23 |
| אולימפיאדת סידני (2000) | 3 | 10 | 10 | 23 |
| אולימפיאדת אתונה (2004) | 8 | 5 | 9 | 22 |
| אולימפיאדת בייג'ינג (2008) | 7 | 4 | 11 | 22 |
| אולימפיאדת לונדון (2012) | 5 | 4 | 10 | 19 |
| אולימפיאדת ריו דה ז'ניירו (2016) | 2 | 5 | 4 | 11 |
| אולימפיאדת טוקיו (2020) | 1 | 6 | 12 | 19 |
| סך הכל | 35 | 36 | 68 | 139 |

 |  | **באולימפיאדות החורף:**

| אולימפיאדה | זהב | כסף | ארד | סך הכל |
| --- | --- | --- | --- | --- |
| אולימפיאדת לילהאמר (1994) | 1 | 0 | 1 | 2 |
| אולימפיאדת נאגנו (1998) | 0 | 1 | 0 | 1 |
| אולימפיאדת סולט לייק סיטי (2002) | 0 | 0 | 0 | 0 |
| אולימפיאדת טורינו (2006) | 0 | 0 | 2 | 2 |
| אולימפיאדת ונקובר (2010) | 0 | 0 | 0 | 0 |
| אולימפיאדת סוצ'י (2014) | 1 | 0 | 1 | 2 |
| אולימפיאדת פיונגצ'אנג (2018) | 1 | 0 | 0 | 1 |
| אולימפיאדת בייג'ינג (2022) | 0 | 1 | 0 | 1 |
| סך הכל | 3 | 2 | 4 | 9 |

 |

* המתאגרף ולדימיר קליצ'קו, שזכה במדליית זהב באולימפיאדת אטלנטההמתאגרף ולדימיר קליצ'קו, שזכה במדליית זהב באולימפיאדת אטלנטה
* המתאגרף אנדראס קוטלניק, שזכה במדליית כסף באולימפיאדת סידניהמתאגרף אנדראס קוטלניק, שזכה במדליית כסף באולימפיאדת סידני
* מרים המשקולות אלכסיי טורוחטי עם מדליית הזהב בה זכה באולימפיאדת לונדון (2012)מרים המשקולות אלכסיי טורוחטי עם מדליית הזהב בה זכה באולימפיאדת לונדון (2012)
* הסייפת יאנה שמיאקינה שזכתה במדליית זהב באולימפיאדת לונדון (2012)הסייפת יאנה שמיאקינה שזכתה במדליית זהב באולימפיאדת לונדון (2012)

### לפי ענף

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **בענפי הקיץ:**

| ענף | זהב | כסף | ארד | סך הכל |
| --- | --- | --- | --- | --- |
| התעמלות מכשירים התעמלות מכשירים | 5 | 3 | 4 | 12 |
| היאבקות היאבקות | 4 | 6 | 8 | 18 |
| איגרוף איגרוף | 4 | 4 | 7 | 15 |
| שחייה שחייה | 4 | 3 | 2 | 9 |
| קליעה קליעה | 4 | 2 | 3 | 9 |
| קיאק קאנו/קיאק | 3 | 3 | 4 | 10 |
| אתלטיקה אתלטיקה | 2 | 3 | 13 | 18 |
| סיף סיף | 2 | 1 | 4 | 7 |
| הרמת משקולות הרמת משקולות | 2 | 1 | 2 | 5 |
| שיט שיט | 1 | 2 | 2 | 5 |
| קשתות קשתות | 1 | 1 | 2 | 4 |
| חתירה חתירה | 1 | 1 | 1 | 3 |
| טרמפולינה טרמפולינה | 1 | 1 | 0 | 2 |
| התעמלות אמנותית התעמלות אמנותית | 1 | 0 | 4 | 5 |
| אופניים אופניים | 0 | 2 | 2 | 4 |
| ג'ודו ג'ודו | 0 | 1 | 3 | 4 |
| קראטה קראטה | 0 | 1 | 1 | 2 |
| קרב חמש מודרני קרב חמש מודרני | 0 | 1 | 0 | 1 |
| קפיצה למים קפיצה למים | 0 | 0 | 2 | 2 |
| שחייה צורנית שחייה צורנית | 0 | 0 | 2 | 2 |
| טניס טניס | 0 | 0 | 1 | 1 |
| כדוריד כדוריד | 0 | 0 | 1 | 1 |
| סך הכל | 35 | 36 | 68 | 139 |

 |  | **בענפי החורף:**

| ענף | זהב | כסף | ארד | סך הכל |
| --- | --- | --- | --- | --- |
| ביאתלון ביאתלון | 1 | 1 | 3 | 5 |
| סקי חופשי סקי בסגנון חופשי | 1 | 1 | 0 | 2 |
| החלקה אומנותית החלקה אמנותית | 1 | 0 | 1 | 2 |
| סך הכל | 3 | 2 | 4 | 9 |

 |

ראו גם
------

* האימפריה הרוסית במשחקים האולימפיים
* ברית המועצות במשחקים האולימפיים
* המשלחת המאוחדת במשחקים האולימפיים
* אוקראינה במשחקים הפאראלימפיים
* אוקראינה במשחקים האולימפיים לנוער

קישורים חיצוניים
----------------

ויקישיתוף מדיה וקבצים בנושא **אוקראינה במשחקים האולימפיים** בוויקישיתוף
* אתר הוועד האולימפי הלאומי של אוקראינה

הערות שוליים
------------

1. ↑  החלטת ועדת המשמעת של הוועד האולימפי הבינלאומי
2. 1 2  "Medals by Games" [מדליות לפי משחקים]. *Olympic Analytics* (באנגלית). נבדק ב-5 במרץ 2022. `{{cite web}}`:  (עזרה)תחזוקה - ציטוט: url-status (link)
3. 1 2  "Medals by Sports" [מדליות לפי ענפי ספורט]. *Olympic Analytics* (באנגלית). נבדק ב-5 במרץ 2022. `{{cite web}}`:  (עזרה)תחזוקה - ציטוט: url-status (link)

| מדינות אירופה במשחקים האולימפיים |
| --- |
| 

|  |  |
| --- | --- |
| אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • בריטניה • גאורגיה • גרמניה • דנמרק • הולנד • הונגריה • טורקיה • יוון • ישראל • לוקסמבורג • לטביה • ליטא • ליכטנשטיין • מולדובה • מונקו • מונטנגרו • מלטה • מקדוניה הצפונית • נורווגיה • סלובניה • סלובקיה • סן מרינו • ספרד • סרביה • פולין • פורטוגל • פינלנד • צ'כיה • צרפת • קוסובו • קפריסין • קרואטיה • רומניה • רוסיה • שוודיה • שווייץ
מדינות וטריטוריות לשעבר: בוהמיה • ברית המועצות • גרמניה המזרחית • גרמניה המערבית • האימפריה הרוסית • חבל הסאר • יוגוסלביה • סרביה ומונטנגרו • צ'כוסלובקיה
משלחות מיוחדות: המשלחת הכלל-גרמנית • המשלחת המאוחדת | אירופה |

 |